82nd Airborne Division

82nd Airborne Division (doslova: 82. výsadková divízia; známa aj pod prezývkou All-American) je výsadková divízia armády Spojených štátov.

 História 
 Prvá svetová vojna 
Divízia, pôvodne označovaná ako 82. pechotná, bola založená 5. marca 1917 v Camp Gordon a bola označovaná ako celoamerická (All-American), pretože nebrala ohľad na národnosť vojakov, čo bolo v tej dobe výnimočné. 

Prvýkrát zasiahla do bojov v prvej svetovej vojne, keď bola nasadená na západnom fronte vo Francúzsku, kde sa zúčastnila viacerých úspešných operácií. 

 Medzivojnové obdobie 
V máji 1919 bola divízia demobilizovaná, avšak len po dobu dvoch rokov. Potom bola znovu obnovená.

 Druhá svetová vojna 
náhľad|Výsadkári 82. výsadkovej divízie počas Operácie Market Garden

Po japonskom útoku na Pearl Harbor bola táto divízia 25. marca 1942 povolaná do aktívnej služby. 15. augusta 1942 bola reorganizovaná ako výsadková divízia. Týmto krokom bola jednotka rozdelená do niekoľkých nových plukov. Počas tohto obdobia v jednotke slúžilo viacero osobností. Viacerí z nich sa stali významnými veliteľmi. Boli to napríklad: Matthew B. Ridgway, James M. Gavin a Maxwell D. Taylor.

Divízia sa zúčastnila výsadkov v Severnej Afrike, na Sicílii aj v Taliansku. V roku 1944 sa divízia zapojila do vylodenia v Normandii, kde pokračovala v bojoch 33 dní. Potom sa stiahla späť do Veľkej Británie. V tomto období bola jednotka začlenená do XVIII. výsadkového zboru. Onedlho bola poverená ďalším výsadkovým útokom, tentokrát v Holandsku v rámci operácie Market Garden. Za hrdinstvo bola posmrtne udelená vojakovi Johnovi Towlovi Kongresová medaila cti, keď sám odrazil nepriateľský protiútok stovky vojakov a dvoch tankov. Koncom roka 1944 bola divízia nasadená pri spomaľovaní nemeckého postupu v Ardenách.

Na jar roku 1945 bola divízia nasadená do poslednej operácie na západnom fronte počas druhej svetovej vojny. Podieľala sa na okupácii západnej zóny Berlína.

 Povojnové obdobie 
náhľad|Vojna v Iraku
Do USA sa jednotka vrátila 3. januára 1946. Divízia bola presunutá do Fort Bragg v Severnej Karolíne a 15. novembra 1948 bola reorganizovaná na obyčajnú pechotnú divíziu. Bola držaná v zálohe pre prípad sovietskeho útoku kdekoľvek vo svete. Do boja bola opäť nasadená až v roku 1965 počas výsadku v Dominikánskej republike, kde mala za úlohu upokojiť napätú situáciu vyvolanú miestnymi rebelmi. Na tomto mieste strávila divízia jeden rok.

Po boku 101. výsadkovej divízie bola 82. výsadková divízia vyslaná do Vietnamu. Po operácii Yorktown Victor sa po roku vrátila späť na domovskú základňu vo Fort Bragg.

V 80. rokoch boli bojové schopnosti divízie otestované v operácii Urgent Fury, kde bolo jej úlohou zachrániť zajatých študentov na ostrove Grenada. Na počiatku roku 1990 boli jednotky 82. výsadkovej divízie povolané do Kuvajtu, kde účinkovali v operácii Púštný štít. Potom sa zúčastnili aj operácie Púštna búrka v Iraku.

V roku 1999 bola jednotka ako súčasť mierových síl vyslaná do vojnou spustošeného Kosova. Po teroristických útokoch 11. septembra 2001 v USA prezident povolal armádne jednotky vrátane 82. výsadkovej divízie na boj s medzinárodným terorizmom. Jednotky boli následne rozmiestnené v Afganistane za účelom vojenskej podpory vojsk bojujúcich proti miestnym militantným skupinám a teroristickým organizáciám. V júni 2001 pôsobila táto divízia ako vojenská podpora pri operácii Trvalá sloboda.

 Velitelia divízie 
Zoznam zachytáva mená veliteľov divízií v chronologickom poradí, od vzniku divízie až po súčasnosť. Pri každom mene je uvedená aj príslušná hodnosť a v zátvorke je obdobie velenia divízii.

 generálmajor Eben Swift (25. august - 23. november 1917) 
 brigádny generál James Erwin (24. november - 16. december 1917)
 brigádny generál William P. Burnham (27. december - 3. október 1918)
 generálmajor George B. Duncan (4. október 1918 - 21. máj 1919)
 generálmajor Omar N. Bradley (23. marec - 25. jún 1942)
 generálmajor Matthew B. Ridgeway (26. jún 1942- 27. august 1944)
 generálmajor James M. Gavin (28. august 1944 - 26. marec 1948)
 generálmajor Clovis E. Byers (27. marec 1948 - 18. júl 1949)
 brigádny generál Ridgely Gaither (19. júl - 31. október 1949)
 generálmajor Williston B. Palmer (1. november - 15. október 1950)
 generálmajor Thomas P. Hickey (16. október - 31. január 1952)
 generálmajor Charles D.W. Canham (1. február - 29. september 1952)
 generálmajor Gerald J. Higgens (20. september 1952 - 14. september 1953)
 generálmajor Francis W. Farrell (6. október 1953 - 4. júl 1955)
 generálmajor Thomas Trapnell (5. júl - 13. september 1956)
 generálmajor John W. Bowen (14. september 1956 - 27. december 1957)
 generálmajor Hamilton H. Howze (2. január 1958 - 13. jún 1959)
 generálmajor Dwight E. Beach (1. júl 1959 - 21. apríl 1961)
 generálmajor Theodore J. Conway (22. apríl 1961 - 6. júl 1962)
 generálmajor John L. Throckmorton (7. júl 1962 - 1. február 1964)
 generálmajor Robert H. York (24. február 1964 - 15. júl 1965)
 generálmajor Joe S. Lawrie (2. august 1965 - 14. apríl 1967)
 generálmajor Richard J. Seitz (15. apríl 1967 - 12. október 1968)
 generálmajor John R. Deane, ml. (14. október 1968 - 14. júl 1970) generálmajor George S. Blanchard (15. júl 1970 - 16. júl 1972)
 generálmajor Frederick J. Kroesen (17. júl 1972 - 7. október 1974)
 generálmajor Thomas H. Tackenberry (8. október 1974 - 11. október 1976)
 generálmajor Roscoe Robinson, ml. (11. október 1976 - 1. december 1978)
 generálmajor Guy S. Meloy (1. december 1978 - 6. február 1981)
 generálmajor James J. Lindsay (6. február 1981 - 24. jún 1983)
 generálmajor Edward L. Tronbaugh (24. jún 1983 - 19. jún 1985)
 generálmajor Bobby B. Porter (19. jún 1985 - 10. január 1986)
 generálmajor John W. Foss (10. január 1986 - 10. október 1986)
 brigádny generál Raphael J. Hallada (10. október 1986 - 5. január 1987)
 generálmajor Carl W. Stiner (5. január 1987 - 11. október 1988)
 generálmajor James H. Johnson (11. október 1988 - 29. máj 1991)
 generálmajor Henry H. Shelton (29. máj 1991 - 21. máj 1993)
 generálmajor William M. Steele (21. máj 1993 - 10. marec 1995)
 generálmajor George A. Crocker (10. marec 1995 - 27. november 1996)
 generálmajor Joseph K. Kellogg, ml. (27. november 1996 - 31. júl 1998)
 generálmajor Dan K. McNeill (31. júl 1998 - 19. jún 2000)
 generálmajor John Vines August (august 2000 - máj 2003)
 generálmajor Charles Swannack (október 2002 - 27. máj 2004)
 generálmajor William B. Caldwell IV. (27. máj 2004 - 7. apríl 2006)
 generálmajor David M. Rodriguez (7. apríl 2006 - 21. júl 2008)
 generálmajor Curtis Scaparrotti (21. júl 2008 - súčasnosť)

 Vnútorná štruktúra 
náhľad|350px|Zobrazenie vnútornej štruktúry 82. výsadkovej divízie
náhľad|Afganistan
náhľad|Kosovo
náhľad|Ukážka zoskoku výsadkárov
 25px 1. brigáda
 504. výsadkový pluk (1., 2. a 3. prápor)
 3. peruť 73. jazdeckého pluku
 3. prápor 319. výsadkového delostreleckého pluku
 307. brigáda pozemnej podpory 
 Prápor zvláštneho určenia
 25px 2. brigáda
 325. výsadkový pluk (1. a 2. prápor)
 1. peruť 73. jazdeckého pluku
 2. prápor 319. výsadkového delostreleckého pluku
 407. prápor pozemnej podpory
 Prápor zvláštneho určenia
 25px 3. brigáda
 505. výsadkový pluk (1. a 2. prápor)
 2. prápor, 505. výsadkový pluk
 5. peruť, 73. jazdecký pluk
 1. prápor 319. výsadkového delostreleckého pluku
 82. prápor pozemnej podpory
 Prápor zvláštneho určenia
 4. brigáda
 508. výsadkový pluk (2. prápor)
 4. peruť 73. jazdeckého pluku
 2. prápor 321. výsadkového delostreleckého pluku
 782. prápor pozemnej podpory
 Prápor zvláštneho určenia
 Letecká brigáda
 Veliteľstvo a veliteľská rota
 1. prápor 82. leteckého pluku  (Prieskumný oddiel bojových helikoptér AH-64D Apache Longbow)
 2. prápor 82. leteckého pluku (Útočný oddiel bojových helikoptér UH-60L Black Hawk)
 Prieskumná rota F
 3. prápor 82. leteckého pluku (podporný)
 1. peruť, 17. jazdeckého pluku (prieskum bojom)
 122. prápor leteckej podpory
 25px 82. divízny prápor zvláštneho určenia
 Veliteľstvo a veliteľská rota 82. výsadkovej divízie
 Veliteľstvo a veliteľská rota prápor zvláštneho určenia 
 Rota A (signálna)
 divízna armádna kapela
 vyššia výsadková škola
 25px 82nd Sustainment Brigade
 Prápor špeciálnych jednotiek
 Veliteľstvo a veliteľská rota
 11. ubytovacia rota
 21. chemická rota
 18. rota ľudských zdrojov
 82. signálna rota
 82. finančná rota
 125. poštová rota
 264. prápor pozemnej podpory 
 Veliteľstvo a veliteľská rota
 259. ubytovacia rota
 364. ubytovacia rota
 600. ubytovacia rota
 612. ubytovacia rota
 659. zásobovacia rota

 Iné projekty 

 Externé odkazy 
 All American: Príbeh 82. paradesatnej divízie 
 Deň D z pohľadu americkej armády 
 Operácia Market Garden 
 Vojenský výsadkár.org 

Kategória:Jednotky United States Army
Kategória:Vojenské jednotky prvej svetovej vojny
Kategória:Vojenské jednotky USA v druhej svetovej vojne
Kategória:Vojenské jednotky USA vo vietnamskej vojne
Kategória:Divízie (vojenské jednotky)
Kategória:Výsadkové jednotky